Հավելված

ՀՀ Սյունիքի մարզի Կապան համայնքի ավագանու

2019 թվականի մարտի ---ի թիվ – Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԿՈՂՄԻՑ ՍՈՑԻԱԼԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ԿԱՐԳԸ ԵՎ ՉԱՓՈՐՈՇԻՉՆԵՐԸ**

1. ՀՀ Սյունիքի մարզի Կապան համայնքի կողմից սոցիալական աջակցություն տրամադրվում է համայնքի բնակիչների դիմումների հիման վրա համայնքի ղեկավարի որոշմամբ: Սոցիալական աջակցության տրամադրման անհրաժեշտ նախապայմաններն են

1) համայնքի բնակիչ հանդիսանալը

2) սոցիալապես անապահով ընտանիքի կողմից համայնքի բյուջեի նկատմամբ հարկային պարտականությունների բարեխիղճ կատարումը և սոցիալական օգնության տրամադրման դիմումի ներկայացման ժամանակ տեղական հարկերի, տուրքերի, վարձավճարների պարտք չունենալը

3) համայնքապետարանում գործող՝ համայնքում սոցիալական խնդիրների ուսումնասիրման հանձնաժողովի /այսուհետ՝ Հանձնաժողով/ դրական եզրակացությունը

2. Համայնքի բնակիչների սոցիալական խնդիրների վերհանման, համայնքի ղեկավարին ուղղված սոցիալական բնույթի դիմումների քննարկման, դիմումներում ներկայացված խնդիրների և դիումատուների կյանքի պայմանների ուսումնասիրության նպատակով ստեղծված Հանձնաժողովը ուսումնասիրում է ներկայացված դիմումը և տալիս համապատասխան եզրակացություն:

3. Հրատապ լուծում պահանջող առանձին դեպքերում համայնքի ղեկավարը կարող է կայացնել սոցիալական օգնության հատկացման որոշումներ ինքնուրույն և սեփական պատասխանատվությամբ:

4. Սոցիալական աջակցությունը ըստ հնարավորության կարող է տրամադրվել դրամական օգնությամբ կամ բնամթերային տեսքով:

5. Սոցիալական աջակցության տրամադրման որոշումներ կայացնելիս գործում են հետևյալ չափորոշիչները՝

1) զոհված ազատամարտիկների ընտանիքներ

2) վիրավոր, հաշմանդամ դարձած ազատամարտիկների ընտանիքներ

3) բազմազավակ ընտանիքներ /3 և ավելի անչափահաս երեխա ունեցող/

4) միայնակ ծերեր

5) միայնակ հաշմանդամներ

6) միակողմանի կամ երկկողմանի ծնողազուրկ երեխաներ ունեցող անապահով ընտանիքներ

7) նպաստառու ընտանիքներ

8) գործազուրկի կարգավիճակ ունեցող անապահով անձինք

9) միայնակ մայրեր

10) ամուսնալուծված՝ անչափահաս երեխաներ ունեցող անապահով ընտանիքներ

11) հաշմանդամ ծնողներ կամ երեխաներ ունեցող անապահով ընտանիքներ

12) 1-ին կամ 2-րդ խմբի հաշմանդամություն ունեցող անձինք

13) առողջական խնդիրներ ունեցող /վիրահատության կամ թանկարժեք բուժման ենթակա/ անապահով անձինք

14) ընտանիքի անդամի հուղարկավորության կազմակերպման համար դրամական օգնության, դագաղի և/կամ տրանսպորտի տրամադրման խնդրանքով դիմած անապահով անձինք

6. Սոցիալապես անապահով ընտանիքներին կամ անձանց հատկացվող մեկ անգամյա սոցիալական օգնության առավելագույն չափը սահմանվում է 50 հազարդրամ: Նույն ընտանիքին կամ անձին օրացուցային տարվա ընթացքում սոցիալական օգնություն կարող է հատկացվել առավելագույնը 2 անգամ, որոնց ընդհանուր չափը չի կարող գերազանցել սոցիալական օգնության առավելագույն չափի 1,5 պատիկի չափը:

7. Առանձին բացառիկ դեպքերում Հանձնաժողովի առաջարկության հիման վրա համայնքի ղեկավարը կարող է կայացնել սոցիալական օգնության՝ սույն կարգով չնակատեսված եղանակով և չափով տրամադրման որոշումներ, այդ մասին հաղորդում տալով առաջիկա ավագանու նիստում:

**Աշխատակազմի քրատուղար Նելլի Շահնազարյան**